Garrincha
Manuel Francisco dos Santos (28. listopada 1933. - 20. siječnja 1983.), poznat kao Garrincha (ptičica), brazilski nogometaš, desno krilo i napadač koji je pomogao Brazilu da osvoji naslov prvaka svijeta 1958. i 1962. godine.

Životopis
Garrincha je rođen u Pau Grande u četvrti Magé, u Rio de Janeiru (Brazil), 1933. godine. Rođen je sa lijevom nogom savijenom prema unutra i desnom nogom koja je bila 6 centimetara kraća i savijena prema van. Ipak to ga nije spriječilo da postane jedan od najboljih nogometaša svih vremena, najpoznatiji je zbog svoje eksplozivnosti i čudesnih driblinga. Mnogi stručnjaci kažu da je najtalentiraniji nogometaš koji je došao iz Brazila, prelazeći čak talent koji je pokazivao Pelé.

Karijera

Klupski nogomet
1953. potpisuje za klub Botafogo iz Rio de Janeira. Prvu utakmicu je odigrao 19. srpnja 1953. U toj utakmici zabio je tri gola u pobjedi 6-3 protiv nogometnog kluba Bonsucesso. Za Botafogo je odigrao 581 utakmicu i zabio 232 gola. Igrao je još za Corinthians (1966), Portuguesa (1967), Flamengo (1968-69), Olaria (1971-72) - svi iz Brazila i Atletico Junior(1968)- iz Kolumbije. Poslijednji nastup kao igrač imao je na Božić 1982. godine.

Brazilska reprezentacija
Odigrao je 60 utakmica za Brazil od 1955. do 1966., igrao je za Brazil na Svjetskim prvenstvima 1958., 1962. i 1966. godine. Igrajući za reprezentaciju Brazila izgubio je samo jednu utakmicu (3-1 poraz od Mađarske) na Svjetskom prvenstvu 1966. To mu je bila zadnja utakmica za Brazil. Zanimljivo je da Brazil nikad nije izgubio utakmicu u kojoj su on i Pelé zajedno igrali.

Garrincha je umro kao zaboravljeni heroj 1983. godine u 49 godini života od ovisnosti o alkoholu nakon nekoliko poreznih i bračnih problema.

Osobne i klupske titule
Klupske i reprezentativne titule:
O'Higgins Kup: 1955., 1959., 1961.
Rio de Janeiro State Liga: 1957., 1961., 1962.
FIFA Svjetsko prvenstvo: 1958., 1962.
Oswaldo Cruz Kup: 1958., 1961., 1962.
Roca Kup: 1960.
Tournament Rio - São Paulo: 1962., 1964., 1966.
Mexico City's Tournament: 1962.
Paris Tournament: 1963.
Osobne titule:
Najbolji strijelac Svijetskog prvenstva: 1962.
Najbolji igrač Svijetskog prvenstva: 1962.

Vanjske poveznice

Kratka biografija i slike 
Garrincha on the FIFA World Cup site 
International football hall of fame
Biography at The Hindu Online 
Garrincha : The Triumph & Tragedy of Brazil's Forgotten Footballing Hero Review of Ruy Castro's biography.
Biography on ABC Sport
Sambafoot
Botafogo

Brazilski fudbaleri
Svjetski prvaci u fudbalu